BRATISLAVA/TRENČÍN 22. mája (SITA) - Za verejné prejavenie sympatií k fašizmu sú trestne stíhaní dvaja tínedžeri (16, 17) z Trenčianskeho okresu. Dvojica si v Dubnici nad Váhom zahajlovala a vykrikovala fašistické heslá. Takéto krátenie času ich stálo obvinenie z podpory a propagácie skupín smerujúcich k potlačeniu základných práv a slobôd.
Ako agentúru SITA informovala trenčianska policajná hovorkyňa Katarína Hlaváčová, mladiství sú stíhaní na slobode. Trestná sadzba za takýto čin je šesť mesiacov až tri roky, u mladistvých sa znižuje na polovicu.